Assassin's Creed Mirage
קבלה וביקורות

| ציון מבקר> מבקר | ציון מבקר> ציון |
| --- | --- |
Metacritic: XSX: ‏77/100 PS5: ‏76/100 PC: ‏76/100
ציון ביקורות
פרסום: ציון
The Guardian: 
NME: 
+GamesRadar: 
Eurogamer: 
Hardcore Gamer: 
Video Games Chronicle: 
VG247: 
IGN: 8/10
Game Informer: 8/10
PCGamesN: 8/10
Push Square: 8/10
Easy Allies: 8/10
Digital Trends: 
Famitsu: 33/40
PC Gamer (US): 77/100
Destructoid: 7.5/10
Shacknews: 7/10
VideoGamer.com: 7/10
GameSpot: 6/10
לפי אתר הביקורות Metacritic, המשחק "Assassin's Creed Mirage" קיבל ביקורות חיוביות מהמבקרים. גרסאות הפלייסטיישן 5 והמחשב האישי קיבלו ממוצע משוקלל של 76 מתוך 100, בעוד גרסת ה-Xbox Series X/S קיבלה ציון של 77 מתוך 100 כמעט כלל המבקרים שיבחו את הוויזואליות של העיר בגדאד שוקקת החיים והצבעונית בתקופת שיא פריחתו של תור הזהב של האסלאם, את היותו של המשחק קטן בגודלו וממוקד יותר ללא אפיוני משחקי תפקידים מלאי תוכן, ואת חזרתו של אלמנט ההתגנבות למשחק ההחזרה למקורות כמו במשחקים המוקדמים בסדרה.
בעוד המקומות הראשונים ברשימות שמדרגות את משחקי הסדרה היו שמורים למשחקים מוקדמים יותר, כמו "Assassin's Creed II", ‏"Assassin's Creed: Brotherhood" ו-"Assassin's Creed IV: Black Flag", היו מגזינים שדירגו את המשחק במספר מקומות.
במקום השלישי ברשימה של המגזינים Screen Rant ו-The Loadout.
במקום הרביעי ברשימות של המגזינים GamingBible ו-Kotaku.
במקום החמישי ברשימה של המגזין TechRadar. ‏
כמו כן, המשחק דורג במקום השישי ברשימה של מגזין +GamesRadar, במקום השביעי ברשימות של המגזינים Comic Book Resources, ‏Den of Geek ו-PC Invasion, ‏במקום השמיני ברשימות של המגזינים The Sun ו-Radio Times, ‏במקום התשיעי ברשימות של המגזינים WatchMojo, ‏Hardcore Gamer, ‏DualSHOCKERS, ‏TrueTrophies ו-Twinfinite,‏ במקום העשירי ברשימות של המגזינים IGN וספורטס אילוסטרייטד, ‏במקום ה-11 ברשימות של המגזינים Game Rant, Insider Gaming ו-Push Square, ובמקום ה-12 ברשימה של המגזין GameSpot.
Assassin's Creed Mirage הוא חזרה יציבה לזהות המקורית של הסדרה. הדגש הגדול בהתגנבות מאתגר את השחקן להיות מעורב יותר עם סביבתו, בעוד אפשרויות הציוד המודרניות ואורכו הקצר של המשחק מבטיחים שבאסם לא ישחוק את זמנו לשווא... עם פרוייקטים נוספים של אססינס קריד בתהליכי פיתוח, התקווה היא שיוביסופט תאמץ את ההתמקדות האינטימית של 'מיראז'.
אין זה שכיח שמשחק וידאו בתקציב גדול מרגיש כאילו נעשה לפי משאלות הלב של השחקן, והנה מגיע Assassin's Creed Mirage. מה שהחל כחבילת הרחבה ל'ולהאלה' גדל לכדי מזכרת למיטב שבסדרה, שהעריכה הריגות מסוגננות, חופשיות תנועה והעדפה של התגנבות על פני תיעוד קווסטים ונקודות עבור הציוד. במובן רוחני, מדובר בבול פגיעה ישיר. זהו משחק ההתגנבות הטהור ביותר שאותו יצרה יוביסופט ב-15 שנים האחרונות, עמוס בגגות רעפים, כבלי גלישה וערימות חציר באחת מהערים היפהפיות ביותר שעוצבו למשחק וידאו... 'מיראז' מתקרב כל כך לשלמות שזה מרגיז, אך גם מאתגר. זוהי אולי לא החזרה המלאה למקורות כמצופה, אך זהו משחק ההתגנבות הטוב ביותר שנושא את השם Assassin's Creed.
מספר מבקרים העניקו למשחק 4 מתוך 5 כוכבים. גם כריסטיאן דונלן ממגזין Eurogamer וגם ג'וליאן בנסון מהגרדיאן שיבחו את יופייה של העיר בגדאד, כאשר בנסון שיבח בביקורת שלו את החיים השוקקים שבעיר, שרחובותיה מלאים בתמונות מרתקות של החיים, החל מרוכלי רחוב שמתקוטטים ביניהם בהתלהמות בבאזאר, למוזיקאים שמושכים את תשומת ליבם של עוברי אורח ליד מסגד, וחובבי צפרות שמאכילים את היונים בשבכי יונים שעל גגות העיר. עוד הוא מציין שחזרתו של המשחק למקורות הופכת אותו לממוקד יותר, וכזה שאותו יוכלו להשלים אלה שמוגבלים בזמן. הוא מסיים את דבריו באומרו ש"אחרי שורה של משחקי עולם פתוח חסרי צורה, 'מיראז' הוא פגיעה בכיוון הנכון". אנדי בראון ממגזין NME מציין שהמשחק לוכד את הימים המוקדמים של הסדרה מבלי לתת את ההרגשה שהוא חוזר על עצמו, שהתוצאות מושכות את העין עם הרחובות השוקקים והצבעוניים של בגדאד, ושההחלטה להתמקד חזרה בהתגנבות משתלמת, כמו גם ההברקה למקם את העלילה בעיר בגדאד של המאה ה-9 בעת שיא פריחתה. עם זאת, הוא מציין שהשליטה במהלכי הפארקור אינה מושלמת, שמשימות המעקב אחרי דמויות יכולות לשעמם, ושהסיפור הראשי יכול להרגיש נוסחאתי מעט. בביקורת שכותרתה "מגרש משחקים רצחני עבור בעלי הסבלנות", סאם לוברידג' ממגזין +GamesRadar מציין ש"יוביסופט בורדו עושה בדיוק את מה שהבטיחה. המשחק הוא הרפתקה קומפקטית ומתמקדת בהתגנבות, שמענישה את כל מי שמחליט להרעיש, והיא עושה זאת בעולם שתמיד מהנה לחקור אותו". הוא מסיים את דבריו בקביעה שמדובר בחזרה היפהפייה ביותר למשחקים המוקדמים שבסדרה. כריס שיב ממגזין Hardcore Gamer מתייחס לעובדה ששלישיית המשחקים שהחלה עם "Origins" הרחיקה את המיקוד מהתגנבות ולקחה דרך יותר לכיוון של משחקי תפקידים, כאשר הביאה לדיעות חלוקות בין אלה שאהבו את הכיוון החדש לבין אלה שחשבו שמדובר בהתרחקות מהסדרה המוכרת, ושגדול יותר לא בהכרח אומר טוב יותר - כל משחק סבל מנפיחות יתר עם תוכן שנועד להשלים אותו, ואילץ את השחקן לשחוק את זמנו כדי להתקדם - חוויה אותה ניתן לתאר רק כ"כמות ולא איכות". על המשחק, שיב מציין שמדובר בחזרה מנצחת לסגנון של משחקי אססינס קריד המוקדמים. "מיראז'" משכיל לשמור על מספר אלמנטים ממשחקי התפקידים הקודמים כמו לשדרג ציוד ולרכוש מיומנויות שונות, אך הוא עושה זאת בקנה מידה קטן יותר. הוא מסכם את דבריו באומרו שהמשחק מעביר את החוויה הקלאסית של משחקי אססינס קריד בתוספת מספר עדכונים מהזמנים המודרניים, ושהוא מתאזן כשזה מגיע לאורכו, שירגיש ראוי אך שלא יימשך מידי בידי תוכן שצריך להשלים. ג'ורדן מידלר ממגזין Video Games Chronicle מציין שחוזקו הגדול של המשחק הוא נכונותו לחתוך את כל השומן מסביב ולהתמקד במה שמרגיש כמו רימייק של משחק ישן בסדרה - התמקדות על עיר מפורטת להפליא, על משימות ליניאריות ומכניקה מהודקת ומשופצת... התשובה לשחקנים שהסדרה איבדה כשעברה לכיוון משחקי התפקידים, וההוכחה הניצחת ששני הדברים יכולים להתקיים במקביל. דום פפיאט ממגזין VG247 מציין ש"'Mirage' מייצג את יוביסופט בשיאה, בעוד היא מתדלקת אינטריגות פוליטיות בעזרת מכניקות משחקיות מהוקצעות ולא מסובכות, שהופכות כל סביבה לחידת הגיון, שמפזרת פירורים לעבר אוצרות פנטסטיים, שנותנת אגרוף בבטן בכל פעם שמתחילים להרגיש בנוח. המשחק נפתח לרווחה תחת הלחץ של הקרבות, וזה בסדר, כי האפשרויות שהמשחק נותן לך לדלג מסביבם מרגישות נהדר. סדרת משחקי Assassin's Creed הם כמו סליל, שמייצג את עתידה של יוביסופט ואת המורשת שלה, ו'מיראז' נמצא בהצטלבות של שניהם כאשר הוא מוכיח שיוביסופט יכולה לפתח משהו ממוקד ופנטסטי, אפילו ללא הגימור המודרני של אלמנט התפקידים".
מאט מילר ממגזין Game Informer העניק למשחק ציון של 8 מתוך 10, בציינו ש"עבור אותם שחקנים שהחלו את דרכם בסדרה עם משחקי התפקידים האחרונים, 'מיראז' יכול להתפרש כהלם. עם מיקום יחיד ואורך של כ-20 שעות משחק, 'Mirage' מזכיר את המשחקים המוקדמים בכיכובם של אלטאיר ושל אציו. עבור המעריצים הוותיקים, אלמנטים רבים ירגישו כמו חזרה לטריטוריה מוכרת, עם העליות והמורדות היחסיים שאפיינו את אותם משחקים... המשחק הוא גם חזרה מובהקת לסגנון הטורף-נטרף של המשחקיות. השימוש בהתגנבות ובחגורת הכלים הוא הכרחי, ועימות פתוח בין מספר יריבים - אפילו המועטים ביותר - יכול להוביל במהירות למוות". בנוגע לויזואליות, מילר ציין ש"תענוג לחקור את הפריסה האורבנית והצפופה של בגדאד מתור הזהב - מלודיות מוזיקליות עוקבות אחריך על גגות הבניינים, בעוד שקיעות בגווני חום-אדמדם מצטיירות בשמיים. סוחרי רחוב עסוקים במלאכתם ומכריזים על מרכולתם, עוברי אורח תמימים בשלים לכייסות, ותיבות אוצר כמעט מתחננות שיחקרו אותן ביתר זהירות. רמת מוניטין (או "נודעות לשמצה") גבוהה מהווה סכנה אמיתית, כאשר שומרים מתלכדים וציידים מאתרים אותך. תמיד ניתן לנהל מרדפי פארקור, והתנועה לאורך הגגות, הגלישה הזוויתית בין בניינים וצלילה לתוך מקומות מחבוא היא כיפית מאוד".